stanford-oval/wikipedia huggingface dataset:
כביש 888

| --- | --- |

הכביש בכניסה לחד נס
הכביש בכניסה לחד נס
 מידע כללי
 סיווג:  כביש אזורי
 ציר:  כביש אורך
 אורך:  13 ק"מ
 מיקום
 נקודת התחלה:  צומת בית-צידה
 נקודת סיום:  צומת בית המכס
 
 קואורדינטות:  32°57′51″N 35°38′17″E﻿ / ﻿32.964277854808°N 35.638159359792°E﻿ / 32.964277854808; 35.638159359792
  מפת מיקום  מפה מפורטת   (למפת הגליל העליון מוגדלת) כביש 888(למפת הגליל העליון רגילה) כביש 888(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כביש 888(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כביש 888  he tabBackground:;tabBorder:#aaa;defaultTab:0;
 
כביש 888 הוא כביש אורך בצפון ישראל, המקשר בין שני כבישי הרוחב  כביש 87 וכביש 91 החוצים את מרכז רמת הגולן. מתחיל בדרומו בצומת בית צידה ומסתיים בצומת בית המכס הנמצא במרכז חלקה המערבי של רמת הגולן בקירוב.
תוואי הכביש מקביל ברובו לתוואי נהר הירדן שמצפון לכנרת ועובר ממזרח לו וכן לקו שביתת הנשק בין ישראל לסוריה.
היסטוריה

בעת העתיקה עברה דרך שיירות מבקעת הירדן, שעברה דרך העיר יוליאס (שמה ההלניסטי של בית צידה), במעלה רמת הגולן אל מה שלימים נקרא בית המכס, ומשם אל קוניטרה ודמשק.
הכביש נסלל עוד בימי השלטון הסורי ברמת הגולן. הכביש נהרס על ידי חיל האוויר במלחמת ששת הימים, בעת שתקף חטיבה סורית ששהתה באזור הכביש. בשנים שלאחר מכן הוא תואר כמשובש מאוד, צר וישן. במחצית הראשונה של שנת 1973 נסלל הכביש מחדש. בשנת 1986 תואר הכביש כ"צר ומפותל ... בתוך נופים מרהיבים".
אתרים לאורך הכביש

מבין האתרים לידם עובר הכביש מדרום לצפון נמנים:
חלקה הצפוני של שמורת מג'רסה שמורת טבע שהינה חלק מבקעת הבטיחה
תל בית צידה - בו נמצאו שרידים של יישובים קדומים מתקופות הברונזה הקדומה (יישוב שהתקיים מסוף המאה ה-30 לפני הספירה ועד סוף המאה ה-23 לפני הספירה), מתקופת הברזל ה-1 (אשר ככל הנראה השתייך לממלכת גשור), תקופת הברזל ה-2 בה נמצאה עיר מבוצרת, התקופה ההלניסטית והתקופה הרומית.
חלקו הצפוני מזרחי של פארק הירדן
דרך הגישה לחורבת א-דיכה יישוב יהודי עתיק בגליל מתקופת בית שני ובתקופת המשנה והתלמוד, בו נמצאו גם שרידי בית כנסת עתיק מפורסם שנבנה במאה החמישית לספירה.
היישוב חד נס
דרך הגישה לשמורת הטבע נחל משושים
מאגר צור
דרך הגישה לגשר כפר הנשיא החוצה את נהר הירדן
אנדרטה לנופלים מחטיבת שריון 166 בכניסה למחנה ירדן
עין עלמיין
מפגש עם כביש 91 וצומת בית המכס בו שכן בעבר בית המכס העליון אשר שימש מרכז למוצבים הסוריים שבאזור זה עד מלחמת ששת הימים. עד אליו הגיעו כוחות החלוץ הסוריים בימי מלחמת יום הכיפורים. כיום המקום משמש כבית מלון פרא. לצידו אנדרטה לזכר חללי פלוגה ד' מגדוד 13 של חטיבת גולני שנפלו באסון בית המכס העליון במלחמת ששת הימים כאשר באותו זמן היה מוקף בית המכס העליון בשדות מוקשים.
רשימת צמתים לאורך תוואי הכביש

| קילומטר | שם | סוג | מיקום | דרכים מצטלבות |  |
| --- | --- | --- | --- | --- | --- |
כביש 888 מדרום לצפון
| 0 | צומת בית צידה |  | בית צידה |  כביש 87 |  |
| 2 | צומת ללא שם |  | ליד חד נס | כביש 8277 |  |
| 3 | צומת כניסה לחד נס |  | חד נס | כניסה לחד נס |  |
| 13 | צומת בית המכס |  | בית המכס העליון |  כביש 91 |  |
ראו גם

תל בית צידה
פארק הירדן
הערות שוליים

1 2  אנו מקיפים את הכנרת, הארץ, 25 באוגוסט 1967
↑  אלי אלעד,'"`UNIQ--nowiki-00000006-QINU`"'בריכת המשושים של ג'רבא, הארץ, 24 במאי 1968
↑  בריכת המשושים, מעריב, 9 באוקטובר 1970
↑  מאיר הראובני,'"`UNIQ--nowiki-00000009-QINU`"'כבישי הגליל היו ל"צירי סכנה", מעריב, 31 ביולי 1973
↑  נילי פרידלנדר,'"`UNIQ--nowiki-0000000B-QINU`"'אל פארק הירדן, מעריב, 2 במאי 1986
↑  מחנה ירדן- אנדרטה לנופלים מחטיבת שריון 166 כביש חד נס - צומת בית המכס, באתר יזכור של משרד הביטחון.
↑  תמונות מיציאת הגדוד ממחנה ירדן לחניון לכיוון דרום במלחמת יום כיפור.
↑  עין עלמיין: בריכת הקצינים - מידע למטיילים | תיירות גולן, באתר תיירות גולן, ‏30 ביוני 2021
↑  כל מקום ואתר : מדריך לכל מקום ואתר בארץ ישראל, עמ' 45, הוצאת משרד הביטחון, רעננה, 2000
↑  '"`UNIQ--nowiki-00000011-QINU`"'אלי אשכנזי,'"`UNIQ--nowiki-00000012-QINU`"'מבית מכס למוצב צבאי לבית מלון, באתר הארץ, 18 בינואר 2013
↑  אסון בית המכס העליון, באתר "נעמוש" – הרמה הסורית / רמת הגולן.
|  כבישי רמת הגולן |
| --- | --- | --- |
| כבישי אורך | כביש הנפט • כביש 92 • כביש 98 • כביש 808 • כביש 888 • כביש 918 • כביש 978 • כביש 9088 • כביש 9881 • כביש 9898 |  |
| כבישי רוחב | כביש 87 • כביש 91 • כביש 99 • כביש 789 • כביש 869 • כביש 959 • כביש 989 • כביש 999 • כביש 7599 • כביש 7899 • כביש 9098 • כביש 9799 |  |
ערך זה הוא קצרמרבנושא רמת הגולן ובנושא תחבורה. אתם מוזמנים לתרום לוויקיפדיה ו.
סלברייט

| --- | --- |

 נתונים כלליים
 סוג:  חברה ציבורית
 תקופת הפעילות:  1999–הווה (כ־26 שנים) 
 חברת אם:  Sun Corporation
 מיקום המטה:  פתח תקווה 
 ענפי תעשייה:  טכנולוגיה עילית
 מוצרים עיקריים:  מערכת לשליפה וניתוח מידע UFED Ultimate/Physical, שירותים מתקדמים לשליפה ופענוח נתונים מקודדים, מערכת לשליפה וניתוח מידע מבוסס-ענן UFED Cloud Analyzer, מערכת ניהול מרכזית (CMS), מערכת Cellebrite Analytics Enterprise, מערכת Cellebrite Analytics Desktop, מערכת לשליפה וניתוח ראשוני בשטח UFED InField
 שווי שוק:  4.04 מיליארד דולר (27 בפברואר 2025)
 מנכ"ל:  יוסי כרמיל (מנכ"ל גלובלי)
 עובדים:  1000+ (נכון ל-2023) 
  
 www.cellebrite.com
 
סֶלֶבְּרַייט די. איי בע"מ (באנגלית: Cellebrite DI) היא חברה ישראלית המספקת כלים לשוק אכיפת החוק, צבא, מודיעין, מחלקות אבטחה וחקירה של תאגידים, משרדי עורכי דין, וחוקרי זיהוי פלילי דיגיטלי פרטיים, במטרה לשדרג את יכולת הלקוחות לקבל ולהשתמש בראיות דיגיטליות במסגרת חקירות. הטכנולוגיות שפותחו על ידי סלברייט בתחום המודיעין הדיגיטלי כוללות מוצרים ושירותים בתחום זיהוי פלילי דיגיטלי וניתוח דיגיטלי. החברה מתמקדת בעיקר בפיתוח תוכנה וחומרה לשליפה, שיתוף וניתוח נתונים ממכשירים סלולריים, תיעודן של שיחות טלפון, ובנוסף רשתות חברתיות, מחשבים ומקורות מידע המצויים בענן.
סלברייט היא אחת החברות המובילות בעולם בתחום פיתוח פתרונות פורנזיקה דיגיטלית. נכון לשנת 2017, החברה הגיעה לשליטה של 45% מן השוק העולמי בתחום זה. החברה הציגה באופן רשמי את המוצרים שלה לסינון וניתוח מידע דיגיטלי בשנת 2016.
מוצרים ושירותים של חברת סלברייט הוכיחו עצמם כטכנולוגיות שמשפרות באופן ניכר את יעילות החקירות הדיגיטליות המנוהלות במסגרת המאבק נגד הסחר בבני אדם, ומסייעות בפתרון חקירות בתחום פשעי ילדים, רצח, סמים, כנופיות, עבירות כלכליות ופעולות טרור. ביולי 2017 Freeland Foundation, ארגון חוץ ממשלתי שבסיסו בתאילנד, השתמש בטכנולוגיה שפותחה על ידי סלברייט, על מנת לקבל מידע ראייתי שהוביל להגשת כתבי אישום נגד 103 חשודים בסחר בבני אדם, כולל סגן-אלוף מאנאס קונגפאן.
במהלך השנים סלברייט זכתה במספר רב של פרסים מהתעשייה, כולל הפרס Forensic 4:cast במשך 9 שנים ברציפות (נכון לשנת 2017). ב-2016, החברה זכתה בפרס על הישגיה בתחום החומרה לזיהוי פלילי סלולרי, בפרס על הישגיה בתחום התכנה לזיהוי פלילי סלולרי ובפרס ארגון השנה בתחום הזיהוי הפלילי הסלולרי.
מטה החברה שוכן בפתח תקווה, ולחברה 10 משרדים ברחבי העולם. החברה מספקת שירותים ברחבי העולם.
החברה היא חברת בת של Sun Corporation, חברה ציבורית יפנית הנסחרת בבורסת JASDAQ (6736/JQ)‎ ובסיסה בנגויה, יפן. ב-31 באוגוסט 2021 החלו ניירות הערך של סלברייט להיסחר בבורסת נאסד"ק, לאחר שהתמזגה עם חברת ספאק.
היסטוריה

חברת סלברייט נוסדה בשנת 1999 בישראל על ידי אבי יבלונקה, ירון ברץ ויובל אפללו.
בשנת 2001 הצטרף לחברה רון סרבר ובשנת 2004 הצטרף לחברה יוסי כרמיל. החל משנת 2005 הם שימשו כמנכ"לים משותפים עד פרישתו של רון סרבר בשנת 2020.
מנכ"ל החברה כיום הוא יוסי כרמיל.
מוצרי החומרה והתוכנה הראשונים של סלברייט אפשרו העברת נתונים בין מכשירים ניידים וכלים לסנכרון אנשי קשר במכשירים ניידים. הפתרונות האלה היו מיועדים לרשתות מכירה של מפעילים סלולריים ואנשי תמיכה טכנית בחנויות בתחום הטלפונים הסלולריים.
תחילה המוצרים המסחריים של סלברייט נועדו לאפשר מעבר מ-95-IS (CDMA) לתקן GSM במכשירים ניידים, אך מאוחר יותר נוספה מערכת Universal Memory Exchanger (UME) המיועדת רשתות מכירה של מפעילים סלולריים ורשתות קמעונאיות, אשר הציעה כלים מתקדמים יותר לשליפה, העברה וגיבוי נתונים. כמו כן, החברה החלה להציע פתרונות נוספים לניתוח מידע ממכשירים ניידים, החלפת מכשירים ניידים ישנים במכשירים חדישים יותר וניהול יישומונים. בסופו של דבר, החטיבה שפיתחה את כל הפתרונות הקשורים למחזור חיים של טלפונים סלולריים התחילה לפעול כמותג נפרד בשם Mobilogy.
בשנת 2007 נכנסה סלברייט לשוק הפורנזיקה הדיגיטלית. חטיבה המתמחה בזיהוי פלילי סלולרי בסלברייט הציגה סדרה של מוצרים בתחום הנ"ל תחת המותג "Universal Forensic Extraction Device" (UFED). סלברייט כבשה במהירות רבה את שוק הפורנזיקה הדיגיטלית הודות לפתרונות המקיפים שלה לשליפת נתונים ממכשירים ניידים, כמו טלפוניים סלולריים או מכשירי כף יד ניידים אחרים. עמדת החברה בשוק התחזקה עוד יותר לאחר השקת מערכת UFED Ultimate, אשר כללה את האפשרות לשחזר נתונים שנמחקו ולפענח מידע מקודד או מוגן באמצעות סיסמה.
עוד בשנת 2007, נרכשה סלברייט על ידי תאגיד FutureDial Incorporated ועל ידי אחד מבעלי המניות הגדולים ביותר שלו, חברת Sun Corporation היפנית. כיום, Sun Corporation היא בעלת המניות הגדולה ביותר בסלברייט ומחזיקה בבעלות עליה.
עם רכישתה על ידי Sun Corporation פעלה החברה למען כניסתה לשוק הפורנזיקה הדיגיטלית, מהלך שהוביל להתרחבות ניכרת של סלברייט ובסופו של דבר אפשר לחברה לתפוס עמדת מפתח בשוק הפורנזיקה הדיגיטלית ולפרוץ את הגבולות של מרחב המודיעין הדיגיטלי.
חברת סלברייט המשיכה לפתח ולשפר את מערכת UFED Ultimate והתחילה להרחיב את אפשרויות המערכת מעבר לשליפת הנתונים ממכשירים ניידים על מנת לאפשר שליפה מקיפה יותר של נתונים דיגיטליים. בשנת 2015 הוצגה מערכת חדשה, UFED Cloud Analyzer שנועדה לניתוח נתונים מבוססי-ענן. כמו כן, החברה השיקה גם שירותים המאפשרים לעקוף את מנגנוני ההצפנה של מערכת ההפעלה iOS ומכשירי סמסונג מתקדמים.
בשנת 2014, סלברייט איחדה כוחות עם המרכז הלאומי לילדים נעדרים ומנוצלים (NCMEC) ופרויקט VIC במסגרת המאבק הגלובלי נגד ניצול מיני של ילדים. לאחר שלוש שנים של שיתוף פעולה מוצלח, ב-2017, הארגונים החליטו על הרחבת הקשרים ביניהם על מנת להגביר את המאבק נגד ניצול מיני של ילדים.
בשנת 2016 השיקה החברה מערכת לסינון, ניתוח וניהול מידע Cellebrite Analytics, אשר הציעה סדרה של כלים לשליפה וניתוח ראיות דיגיטליות ממגוון רחב של מקורות.
בפברואר 2025, לאחר שחוקרי אמנסטי-טק חשפו כי המשטרה ושירות ביטחון הפנים של סרביה השתמשו בטכנולוגיה שלה כדי לרגל אחר עיתונאים ופעילים חברתיים על ידי הדבקת הטלפונים שלהם ברוגלה בשם NoviSpy, ניתקה סלברייט את סרביה מגישה למערכותיה.
היסטוריה > מיתוג מחדש ורכישה של Mobilogy

בשנת 2017 עברה סלברייט תהליך של מיתוג מחדש והפכה מחברה שעוסקת בפורנזיקה דיגיטלית לחברת מודיעין דיגיטלי. המהלך הזה התבצע במקביל ליצירת חטיבה חדשה בשם Mobilogy שפיתחה מגוון פתרונות מתקדמים הקשורים במחזור החיים של מכישירים ניידים. Mobilogy הפכה למותג נפרד כתוצאה משאיפה של סלברייט להתמקד בשוק המודיעין הדיגיטלי, ואילו Mobilogy התרכזה בשוק המפעילים הסלולריים ושירותי תמיכה טכנית למכשירים ניידים. Mobilogy תפקדה כחטיבה ייעודית בתוך סלברייט כשהיא עוסקת בהעברת מידע, ולאחר עבודת מחקר ופיתוח יסודית היא החלה להציע גם פתרונות לניתוח מידע מן המכשירים הניידים ושירותי מפתח אחרים למפעילים סלולריים. בתקופת השיא שלה המערכות של סלברייט / Mobiliogy היו בשימוש אצל למעלה מ-150 מפעילים סלולריים, ובלמעלה מ-150,000 חנויות קמעונאיות.
במרץ 2018 רכשה ESW Capital, LLC את חטיבת Mobiliogy של סלברייט. סלברייט ממשיכה להתמקד בפיתוח פתרונות בתחום המודיעין הדיגיטלי המיועדות לרשויות אכיפת החוק ברמה מקומית, מחוזית או כלל ארצית; סוכנויות מודיעין; ארגוני צבא; מחלקות אבטחה וחקירה בתאגידים; משרדי עורכי דין; וגם חוקרי זיהוי פלילי דיגיטלי פרטיים. לטענת החברה, היא סיפקה למעלה מ-60,000 רישיונות ביותר מ-150 מדינות.
בשנת 2019, קבוצת ההשקעות לחברות בצמיחה (IGP - Israel Growth Partners), השקיעה בסלברייט 110 מיליון דולר.
באפריל 2021 הודיעה החברה על כוונתה לצאת להנפקה בנאסד"ק באמצעות מיזוג עם חברת ספאק. פעילי זכויות אדם, ביניהם חבר בית הנבחרים האמריקני טום מלינובסקי, מחו על כך, על רקע רשימת לקוחות החברה הכוללת משטרי דיכוי דוגמת וייטנאם, בלארוס, ונצואלה ואינדונזיה.
מוצרים > פריצת דרך בתחום הפורנזיקה הדיגיטלית

סלברייט העידה כי היא החברה הראשונה בתעשיית הפורנזיקה הדיגיטלית אשר הצליחה לגשת אל המידע במספר מכשירים חכמים לצורך זיהוי פלילי. הפריצות האלה כללו שליפה פיזית של מידע ופענוח של נתוני כרטיס הזיכרון של מכשיר BlackBerry (כלומר, גישה מעבר ל-Mass storage או גיבוי IPD), עקיפה של נעילת משתמש/תבנית במכשירי אנדרואיד לשליפה פיזית ופענוח נתונים, שליפה פיזית של מידע ממכשירים ניידים בעלי שבבים סינים (כולל MediaTek ו-Spreadtrum), פענוח היסטוריה של הנסיעות במערכת TomTom GPS, גישה לנתונים של מכשירי iOS, ועוד.
החברה גם טוענת כי הייתה פורצת דרך בפיתוח מגוון רחב של פתרונות טכנולוגיים, החל מגישה לנתונים על גבי מכשירים ניידים וכלה בגישה ושליפה של מידע מקודד ממכשירי iOS ומכשירי אנדרואיד מתוחכמים, כמו Samsung Galaxy S8. בנוסף לשירותים המתקדמים שהחברה מספקת בתחום גישה למכשירים ושליפת נתונים, סלברייט מצהירה כי הצליחה לגשת ולפענח מידע מקודד במצב Emergency Download במכשירי אנדרואיד בעלי שבבי Qualcomm.
סלברייט חשפה יישומון מתחקה המאפשר גישה למידע באלפי יישומים שלא נתמכו בעבר.
מוצרים > שלמות נתונים בפורנזיקה דיגיטלית

סלברייט מצהירה כי היא מקפידה לשמור על שלמות הראיות הדיגיטליות כדי שיהיו קבילות בבתי המשפט ומשתמשת בשיטות שאינן פולשניות אשר נועדו לשלוף את הנתונים בצורה זהירה לצורכי זיהוי פלילי בלבד:
כל מחברי הכבלים מצד המקור (source/subject) מתפקדים כחוסמי כתיבה (write blocker) וניתנים לקריאה אך ורק באמצעות ערכת שבבים המשולבת בתוך רכיבי החומרה.
כלוב פאראדיי, המונע חדירה של שדות אלקטרומגנטיים חיצוניים ואותות רדיו אלחוטיים לטלפון סלולרי כלול בכל הערכות של UFED, אך מערכת UFED עדיין מסוגלת לשכפל את כרטיס ה-SIM של המכשיר הנייד ולנתק אותו מהרשת האלחוטית.
מנהלי אתחול המוגדרים לקריאה בלבד מאפשרים להגן על נתונים מפני ביצוע שינויים או מחיקה במהלך שליפת הנתונים הפיזית.
מוצרים > פתרונות בתחום הפורנזיקה הדיגיטלית > UFED InField

המערכת מאפשרת לכוחות הצלה לאסוף ראיות דיגיטליות אמינות לצורכי זיהוי פלילי בכל מקום ובזמן אמת. אחרי הכשרה מינימלית, משתמשים מורשים יקבלו גישה מהירה ואפשרות למיון ראיות דיגיטליות - בניידת או בתחנת המשטרה – במטרה לשפר את מהלך ניהול החקירה ולהפחית את העומס על מעבדת המחקר של רשות האכיפה.
מוצרים > פתרונות בתחום הפורנזיקה הדיגיטלית > מערכת ניהול מרכזית (CMS)

פתרון זה נועד להקל על תהליך ניהול ובקרה על כלי מז"פ בשטח, וגם מסייע לצמצם את העלויות הכספיות באמצעות גישה מרחוק למכשירים ומערכות המעורבים בחקירה. כמו כן, מערכת זו מעדכנת את כל הגרסאות האחרונות, ההגדרות וההרשאות על מנת לשמור על שלמות הנתונים הנאספים על ידי מז"פ.
מוצרים > פורנזיקה דיגיטלית > שירותי גישה ושליפה מתקדמים

יכולות הגישה והשליפה המתקדמות ביותר בעולם מאפשרות שחזור של כל הראיות הדיגיטליות. הודות לפיתוחים הטכנולוגיים החדשניים והמחקר המקיף, סלברייט מצליחה לגשת אל הנתונים למרות מנגנוני ההצפנה המתוחכמים ביותר ברוב הדגמים האחרונים של Apple iOS, Samsung Android ו-Huawei.
מוצרים > פורנזיקה דיגיטלית > מערכת לניתוח מידע UFED Ultimate/Physical Analyzer

מגוון כלים מתקדמים ומקיפים לגישה, שליפה ופענוח נתונים ממכשירים ניידים, המאפשרים למשתמשים לבחון לעומק נתונים לוגיים ופיזיים הנשלפים מהמכשירים ולמצוא ראיות דיגיטליות מכריעות, לשתף נתונים שהתגלו ולעבוד בשיתוף פעולה עם צוות החוקרים.
מוצרים > פורנזיקה דיגיטלית > מערכת לניתוח מידע מבוסס-ענן UFED Cloud Analyzer

שימוש בתהליכים אוטומטיים אמינים לזיהוי פלילי בהתאם לחוק ולגבולות המוגדרים מראש. משתמשים מורשים יכולים לשלוף, לשמור ולנתח מקורות גלויים, מידע פרטי מרשתות חברתיות ותכנים אחרים המצויים בענן במטרה למצוא קצוות חקירה חדשים ולקדם את החקירה.
מוצרים > ניתוח מידע דיגיטלי > מערכות Analytics Desktop ו-Analytics Enterprise

הפתרונות החדשניים ופורצי דרך אלה מאפשרים לצוותי חקירה להפוך את כל הנתונים הבלתי ידועים לידועים באמצעות אלגוריתמים ייחודיים של למידת מכונה המיועדים לניתוח טקסטים, וידאו ותמונות. הכלים האנליטיים המתקדמים תורמים לקידום חקירות, ומסייעים לזהות מהר יותר את הראיות הדיגיטליות המכריעות.
דליפת נתונים

ב-12 בינואר 2017 סלברייט מסרה כי האקר לא ידוע השיג 900 גיגה בייט של נתונים סודיים משרתים של החברה. הנתונים האלה כללו שמות משתמשים וססמאות עבור כניסה למסדי נתונים של סלברייט הקשורים לדומיין my.cellebrite, וככל הנראה הכילו גם קובצי ראיות מטלפונים ניידים שהוחרמו וגם לוגים ממכשירי סלברייט. הפריצה הראתה שסלברייט מכרה את הטכנולוגיה שלה למדינות שידועות בפגיעה בזכויות אדם, כגון רוסיה, טורקיה ואיחוד האמירויות הערביות.
פרשת סיגנל

בדצמבר 2020 פרסמה החברה פוסט בבלוג שלה לפיו היא הצליחה לפרוץ את ההצפנה של אפליקציית המסרים המיידיים המאובטחת סיגנל. לאחר בדיקה של מומחים, הפוסט שונה וחלק גדול מהנכתב בו הוסר. לאחר הפרשה פורסמה באתר של סיגנל רשימה של ליקויי אבטחה וחשד לפעילות לא-חוקית במוצריה של סלברייט, שלא זכו לתגובה, פרט להצהרה כללית כי החברה "דואגת לשלמות נתוני המשתמש, ושומרת על אבטחת מוצריה ברמה הנכונה".
הפרשה "זיכתה" את חברת סלברייט בפרס הקטגוריה "תגובת היצרן העלובה ביותר" של פרסי Pwnie (אנ') השנתיים, אירוע בולט שבו המשתתפים חושפים את הפגיעות והפגמים האבסורדיים ביותר בתחומי אבטחת מידע.
בתרבות הפופולרית

טכנולוגיית הדגל של סלברייט, מערכת לשליפת נתונים לזיהוי פלילי (UFED) כיכבה בעונה השנייה של סדרת דרמת הפשע של רשת BBC, "החטא הקדמון" (The Fall), אשר עסקה בתחום הזיהוי הפלילי הדיגיטלי והאופן שבו הוא מסייע בפתרון הפשעים.
מאחורי הפרגוד

| --- | --- |
 סוגה:  קומדיה, סאטירה, בובות
 ארץ מקור:  הממלכה המאוחדת 
 שפות:  ערבית, ערבית מצרית
 מספר עונות:  1 
 מספר פרקים:  10 (נכון ל-6 באוקטובר 2019)
 הפקה
 חברת הפקה:  Waraa El Setara Ltd
 אורך פרק:  25 דקות בממוצע
 שידור
 רשת שידור:  יוטיוב
 תקופת שידור מקורית:  1 ביולי 2019 – 27 בספטמבר 2019 (נכון ל-6 באוקטובר 2019)
 
מאחורי הפרגוד (בערבית: ورا الستارة, תעתיק לאנגלית: Waraa el Setara) היא סדרת רשת סאטירית פוליטית בשפה הערבית, ובעיקר בלהג מצרי.
התוכנית מופקת על ידי החברה הבריטית Waraa El Setara Ltd, ושידורה החל ב-1 ביולי 2019 באתר יוטיוב. הדמויות בתוכנית הן העתקי בובות של אישים פוליטיים שונים במזרח התיכון, צפון אפריקה וארצות הברית. בכך אופי התוכנית דומה לתוכניות עבר, כגון: החרצופים הישראלית, Spitting Image הבריטית, ו- Le Bébête Show (אנ') הצרפתית. נכון לחודש אוקטובר 2019, פרקי הסדרה זכו ליותר מ-11 מיליון צפיות בסך הכל, עם ממוצע של 1.18 מיליון צפיות לפרק.
הביקורת בסדרה ומאפייניה

באמצעות הדמויות בתוכנית מועברת ביקורת אודות הנעשה במזרח התיכון בנושאים שונים, כגון: הסכסוך הישראלי-פלסטיני, הסכסוך הישראלי-ערבי, עליית האסלאם הקיצוני, תקופות עבר ואירועים היסטוריים, כגון: האימפריה העות'מאנית ומלחמת יום הכיפורים. העובדות ההיסטוריות המוצגות בכל פרק אינן משקפות לרוב נקודת מבט אובייקטיבית.
הביקורת המועברת היא לעיתים לעגנית וסרקסטית לצורך הגחכה. לדוגמה, עלי ח'אמנאי, מנהיג איראן, מוצג כאדם שאינו מסוגל ליישם את כוונותיו האסטרטגיות-אזוריות למרות הצהרותיו, וביחד עם חסן אל בנא, מייסד האחים המוסלמים, שניהם מוצגים כאנשי דת המטילים הלכות ואיסורים, הנראים ארכאיים ומגוחכים ביחס לאורח החיים המודרני. בנוסף לכך, אנשי האסלאם הקיצוני מוצגים כדוגלים בשמרנות, הגשמה דתית ודחיית סממנים מודרניים, אך מאחורי הקלעים מתאפיינים בנהנתנות ובסיוע ביטחוני אמריקאי.
שימוש בסטריאוטיפים דתיים והיסטוריים בא לידי ביטוי, למשל, בדרך שבה מוצגות ישראל והיהדות: בפתיח האנימטורי של התוכנית נראית דמותה של שרה נתניהו עם שתי דמויות של מלניה טראמפ ולראשיהן מנורה, ועל רקע צלבי קרס נראים גולדה מאיר משוחחת בטלפון, ובנימין נתניהו המצדיע במועל יד תוך כדי אמירת "שלום עליכם". כמו כן, בפרקים שבהם מופיע בנימין נתניהו דמותו תמיד מוצגת עם כיפה שחורה לראשו. בנוסף, כאשר עזמי בשארה מוצג כישראלי או יהודי או ציוני – דמותו נראית בלבוש חרדי ללא קשר להגדרת הזהות. צורות ייצוג אלו אופייניות לקריקטורות המתפרסמות לעיתים בתקשורת הערבית.
כל אחד מפרקי התוכנית כולל את המאפיינים הקבועים הבאים:
פתיחת הפרק בנאום של דמות מסוימת, לעיתים הדמות הראשית בפרק, אשר ניצבת על רקע של פרגוד בצבע אדום, ומציגה באופן ציני את הרעיון הכללי של הפרק.
שילוב של פריטים מציאותיים, כגון: קטעי עיתונות, סרטונים, תמונות, הקשורים לנושא הפרק.
קריאת סעיפי אישום של דמות ראשית אחת או יותר בכל פרק, כאשר הדמות לבושה בבגדי אסיר ומצטלמת לתמונת מעצר. כל אחד מסעיפי האישום הוא הטלת אחריות ישירה על הדמות המסוימת בגין אירועים פוליטיים שונים, וזאת בעיני יוצרי הסדרה בלבד.
דברי סיום של מועמר קדאפי מתוך ניידת שידור, אשר בכל פרק ממוקמת באתר אחר בעולם (מלבד פרק מס' 6). דבריו של קדאפי מובאים במבטא לובי (אנ'), ומייצגים את נטייתו להתבטא באופן שהיה נתפש לעיתים כפטתי.
במספר פרקים מופיעה גם דמותו של אנואר סאדאת, המביע את דעתו על נושא הפרק.
יוצרי הסדרה

מלבד שם החברה אשר מפיקה את הסדרה, באף אחד מהפרקים לא מופיעים קרדיטים עבור אנשי המקצוע השונים המעורבים בה, כגון: דיבוב, בובנאות, בימוי, תפאורה, תסריט, פסקול מוזיקלי וכיוצא בזה. לכן, לא ניתן לדעת בוודאות מי האנשים הספציפיים הקשורים לסדרה, ולא ברור על ידי מי הסדרה מוכוונת. ייתכן, כי הסיבה לעמימות בדבר זהות היוצרים נובעת מכך, שהעברת ביקורת על מדיניות שלטונית במדינות ערב כרוכה בפוטנציאל לתגובת נגד של גורמי שלטון, שעשויה להתבטא בצינזור הביקורת ומניעתה, החרמה, ואף מעצר.
לפי כתבה במגזין הלבנוני ג'נוביה, נטען, כי על סמך בדיקת הרקע של חברת ההפקה ומקורות המימון שלה, הסדרה משתייכת לרשת תקשורת קטארית, הכוללת מספר ערוצי טלוויזיה ומדיה מקוונת, אף על פי שהביקורת בסדרה מועברת בין היתר על קטר ובעלות בריתה. לדברי חוקר אקדמי בתחום המזרח התיכון, הסדרה מתאפיינת בגישה ערבית לאומית, שהייתה נהוגה לפני תחילת האביב הערבי, ואשר מתנגדת לאיסלאמיזם (אסלאם פוליטי), ומתנגדת לנרמול יחסים עם ישראל.
רשימת פרקי התוכנית

| פרק מס' | שם הפרק בתרגום לעברית | תאריך העלאה | משך הפרק | דמויות ראשיות | הערות |
| --- | --- | --- | --- | --- | --- |
| 1 | תחילת הסוף | 1 ביולי 2019 | 35:52 | גולדה מאיר, הנרי קיסינג'ר | מלחמת יום הכיפורים כתחילת הסוף של התרבות הערבית עם תחילת ההשפעה של התרבות המערבית. בתחילת הפרק מוצגות כל הדמויות אשר יופיעו בסדרה. |
| 2 | הימים המאושרים של ישראל | 12 ביולי 2019 | 26:26 | בנימין נתניהו |  |
| 3 | תפוס אותי, תמצא אותי | 19 ביולי 2019 | 20:41 | דונלד טראמפ, טרורירסט איסלאמי קיצוני |  |
| 4 | טורקיה, אטא-טורקיה | 27 ביולי 2019 | 31:25 | מוסטפא כמאל אטאטורק, דמויות משנה: מגדת עתידות, רג'פ טאיפ ארדואן | השינויים הפוליטיים-חברתיים בטורקיה בזמן שלטון ארדואן, המהווים ניגוד לרפורמות של אטא-טורק לאחר סיום תקופת האימפריה העות'מאנית. |
| 5 | סוד הבישול הקטרי | 2 באוגוסט 2019 | 24:20 | תמים בן חמד אאל ת'אני, האמיר של קטר, דמות משנה: חאמד בן ג'אסם | השפעתה של קטר במזרח התיכון |
| 6 | שחור איראני | 16 באוגוסט 2019 | 19:30 | עלי ח'אמנאי, רוחאללה ח'ומייני | מדיניות הפנים של איראן ומדיניות החוץ, בעיקר הצבאית. |
| 7 | אני לא כופר | 22 באוגוסט 2019 | 22:01 | טרורירסט איסלאמי קיצוני, חסן אל-בנא (מייסד האחים המוסלמים) |  |
| 8 | ערב הסעודית | 30 באוגוסט 2019 | 20:34 | בנימין נתניהו, הנרי קיסינג'ר, מחמוד עבאס, חסן אל-בנא |  |
| 9 | משמעות התאבדותית | 14 בספטמבר 2019 | 15:44 | עזמי בשארה |  |
| 10 | רוצה לקנות את הסוגיה? | 27 בספטמבר 2019 | 18:01 | מחמוד עבאס | היכן עומד הנושא הפלסטיני בין כל הנושאים העומדים לסדר היום במזרח התיכון? האם השם פלסטין קיים במנוע החיפוש של גוגל? |
רשימת הדמויות בתוכנית

אנואר סאדאת
בנימין נתניהו
גולדה מאיר
דונלד טראמפ
הנרי קיסינג'ר
חסן אל-בנא
יאסר ערפאת
מוסטפא כמאל אטאטורק
מועמר קדאפי
מחמוד עבאס
מלאניה טראמפ
עזמי בשארה
עלי ח'אמנאי
רוחאללה ח'ומייני
שרה נתניהו
דמויות נוספות: טרורירסט איסלאמי קיצוני, מגדת עתידות
ראו גם

החרצופים
Spitting Image
Le Bébête Show (אנ') (צר')
הערות שוליים

↑  רועי קייס,'"`UNIQ--nowiki-00000001-QINU`"'קריקטורות ערב: לוחמי העיפרון, לא רק נגד ישראל, באתר ynet, 11 בינואר 2013
↑  קריקטורות אנטישמיות: סימן ההיכר של העיתונים הקטאריים, הליגה נגד השמצה בישראל, 30 בדצמבר 2018
↑  Oliver Miles How Gaddafi's words get lost in translation, BBC, February 24th, 2011
↑  Marc Lynch, "How The Media Trashed the Transitions?", in: "After the Arab Spring" (Michel Dunnes et. al., eds.), Journal of Democracy, October 2015, 26 (4), pages: 90-99
↑  John Nagle, "I’m not surprised Matthew Hedges was arrested in the UAE. I’ve seen the country’s frightening lack of academic freedom with my own eyes", The Independent, October 22nd, 2018
↑  מועטז סלמאן, "מאחורי הפרגוד...תוכנית קטארית חדשה המצליחה להוליך שולל את הזרם המתון", ג'נוביה (מגזין לבנוני), 22 ביוני 2019 (כתבה בערבית)
↑  רועי קייס, "סחבק ארנון מילצ'ן": בנימין ושרה נתניהו בגרסת החרצופים הערבית", כאן חדשות - תאגיד השידור הישראלי, 5 בספטמבר 2019, אתר יו טיוב